Der var ca. 48 deltagere til mødet, teknikken virkede, med kun få undtagelser, godt for alle.

Orientering fra bestyrelsen

Ole fortalte om bestyrelsens arbejde under corona-nedlukningen. Bestyrelsen havde mødtes virtuelt ca. en gang om måneden, mest for at nå til den kedelige konklusion, at prøvestart måtte udskydes. Den sommerkoncert, der er på programmet i juni 2020, udskydes til januar 2022.

Prøveforløbet op til Færøturen begynder den 24. august. Ole ridsede vigtige datoer op, bl.a. prøverne med Bernhardur. De fremgår af den prøveplan, som vil blive sendt ud. Første prøve efter Færøerne bliver den 2. november.

Ole mindede om vigtigheden af, at alle bliver ved med at være fleksible, HVIS der nu skulle blive ændringer. Det kan ikke udelukkes.

Hvis situationen gør det muligt for os at spille i maj-juni 2021 – og vi kan få øvelokale - vil bestyrelsen prøve at arrangere noget sammenspil/bladspil. Det bliver i så fald for fornøjelsens skyld og sammenspils(genop)træning. Der er p.t. ingen konkrete planer; bestyrelsen v/Lars arbejder på det. Efter Færøerne bliver næste koncert Kaddara, formentlig i slutningen af januar 2022.

De koncerter, vi skulle have spillet siden efteråret 2020, prøver vi at få med på programmet i nær fremtid.

Ulrik stillede spørgsmål om evt. reduktion i medlemskontingentet, da vi nu ikke har kunnet spille i så mange måneder. Spørgsmålet har været diskuteret i bestyrelsen, som foreløbig er nået frem til, at vi som forening har udgifter – uanset om vi spiller eller ej. Men spørgsmålet er relevant og forståeligt og kan tages op på generalforsamlingen, når den tid kommer.

Der ikke var flere bemærkninger til dette punkt, og Ole gav ordet til Eva.

Præsentation af Færøerne

Vi gentager det forløb for Færøerne, som var planlagt sidste år. Vi rejser stadig i uge 42; Jesper Ryskin kommer og dirigerer tirsdagsprøverne, og alle aftaler på Færøerne ser ud til at være bekræftet. Den øverstbefalende på Færøerne melder: ”Stort set ingen problemer, hvis alle er blevet vaccineret”. De er interesserede i at få folk derop.

Om repertoiret: Bernhardur står for det. Han foreslår at programmet er uændret fra i 2020, bortset fra ouverturen. Der har aldrig før har været spillet Carl Nielsen på Færøerne; vi kan spille værket – med nogle sidste afpudsninger. Og orkestret har modtaget fondsmidler til at spille Carl Nielsen.

Der er så godt som styr på, hvem der kommer med. Horn og klarinetter er på plads. Gruppeformændene er blevet bedt om at melde tilbage, hvis enkelte grupper måtte være tyndt besat.

Input fra andre:

Lise fortæller, at hun får en lind strøm af tilbagemeldinger om flydatoer – og takker for det.

Anne Fabricius spørger, om færøske musikere skal spille med, uanset om der mangler musikere?

Eva svarer, at færingerne fylder ud, og at de lokale måske gerne vil spille med. Med de rykker ikke ind og overtager. De færøske musikere er forholdsvis få og supplerer os op. Der bliver ikke tale om dobling af blæsere. Evas indtryk er, at de er fleksible og at det vil foregå smidigt.

Lars havde to ting på tapetet:

1. Det færøske orkester har 4 kontrabasser, som AS-kontrabassisterne må låne, så de slipper for at skulle rejse med de omfangsrige instrumenter. Lars minder om, at musikinstrumenter på Færøerne er momsfri. At indkøb – også af noder – kan være fordelagtige.
2. Uddybning om at amatørmusikere fra andre orkestre skulle være interesserede i Færø-turen? Eva svarer, at det ikke mindst er prisen for rejsen, der er attraktiv. Bl.a. takket være store fondsmidler, skaffet til veje af navnlig Jens, som er med i rejseudvalget.

Eva fortæller, at Folmer og Tove Leininger har lovet at danne ensembler til – udover det planlagte orkesterprogram - at spille på et par af de steder, vi skal besøge.

Hotellet, vi skal bo på, skulle være i orden (tegnet af Friis & Moltke). Det ligger tæt på Nordens Hus, hvor vi skal øve og spille koncert.

Eventuelt

Niels Lyngby (bratsch) dukkede op på skærmen med den glædelig besked, at hans arm er i orden igen efter uheldet på vej hjem fra en tirsdagsprøve. Niels har det fint og kan spille. God nyhed.

Dina blev opfordret til at fortælle om nyt fra DAOS og til at sige noget om Askov-stævnet 2021: Dina kunne fortælle, at der er styr på alting – hvad folk ønsker, hvordan politikerne beslutter reglerne – men at intet er sikkert p.t. Der satses dog på, at stævnet kan gennemføres.

Christian Koch ønskede ordet for at sikre sig, at alle i orkestret havde fået tilbuddet om at købe hans bog til reduceret pris. Christian nævnte, at der på DR P2 Puls fredag den 16. april kl. 12-14 vil blive sendt et indslag om bogen.

Ikke flere ønskede ordet. Mødet sluttede kl. 20.

Referent

Anne-Mette